Document ID: 32008D0545

SKLEP POLITIČNEGA IN VARNOSTNEGA ODBORA EUPT/1/2008
z dne 6. junija 2008
o spremembi Sklepa EUPT/2/2007 o imenovanju vodje enote Evropske unije za načrtovanje (EUPT Kosovo)
(2008/545/SZVP)
POLITIČNI IN VARNOSTNI ODBOR JE -
ob upoštevanju Pogodbe o Evropski uniji in zlasti tretjega odstavka člena 25 Pogodbe,
ob upoštevanju Skupnega ukrepa Sveta 2006/304/SZVP z dne 10. aprila 2006 o ustanovitvi enote EU za načrtovanje (EUPT Kosovo) v zvezi z morebitno operacijo EU za krizno upravljanje na področju pravne države in morebitnih drugih področjih na Kosovu (1) in zlasti člena 6 Skupnega ukrepa,
ob upoštevanju Skupnega ukrepa Sveta 2008/124/SZVP z dne 4. februarja 2008 o misiji Evropske unije za krepitev pravne države na Kosovu (EULEX KOSOVO) (2) in zlasti člena 4(3) in člena 5(2) Skupnega ukrepa,
ob upoštevanju naslednjega:
(1)
Politični in varnostni odbor je s Sklepom EUPT/2/2007 (3) odločil, da g. Roya REEVEJA z učinkom od 1. januarja 2008 imenuje za vodjo enote EU za načrtovanje (EUPT Kosovo) v zvezi z morebitno operacijo EU za krizno upravljanje na področju pravne države in morebitnih drugih področjih na Kosovu.
(2)
Člen 6 Skupnega ukrepa 2006/304/SZVP določa, da Svet pooblasti Politični in varnostni odbor za sprejemanje ustreznih odločitev v skladu s členom 25 Pogodbe, vključno z odločitvijo, da na predlog generalnega sekretarja/visokega predstavnika imenuje vodjo enote EU za načrtovanje (EUPT Kosovo) -
SKLENIL:
Edini člen
Drugi odstavek člena 2 Sklepa Političnega in varnostnega odbora EUPT/2/2007 se črta.
V Bruslju, 6. junija 2008

Labels: 18
9
5
15